בשנת 2001 הוציא לאור את האלבום "Mythodea", שהתאפיין יותר בקטעי כלי מאשר מוזיקה אלקטרונית. באלבום השתתפה מקהלה בת 120 חברים ותזמורת כלי הקשה של 20 מתופפים. האלבום עצמו נכתב כבר בשנת 1993, ונאס"א השתמשה בו כשיר נושא למשימת החלל למאדים. בשנת 2004 הוציא לאור את הדיסק "Alexander", אלבום פסקול לסרט "אלכסנדר" של אוליבר סטון. בהמשך היה מעורב בפרויקטים במולדתו.
ואנגליס נפטר ב-17 במאי 2022 בבית חולים בצרפת, שם טופל לאחר שלקה במחלת הקורונה.
ווינר
Darkthrone
Darkthrone (דארקת'רון) היא אחת הלהקות המזוהות ביותר עם הבלאק מטאל הנורווגי. באלבומם הראשון יצרו דווקא דת' מטאל סקנדינבי מסורתי, אבל החל מהאלבום השני יצרו בלאק מטאל ראשוני שמזוהה איתם לאורך כל הקריירה. האלבום "Panzerfaust" מושפע מסלטיק פרוסט.
ואסקו דה גמה
התנועה לאיכות השלטון
הביטוח הלאומי
אימורטל
אימורטל (בנורווגית: Immortal, תרגום לעברית: "בן-אלמוות") היא להקת בלאק מטאל נורווגית שפעלה בשנים 1990-2003, וחזרה לפעול ב-2006. הלהקה ידועה כמי שהרחיבה את גבולות הבלאק מטאל שלה בשלושת האלבומים האחרונים ובעיקר ב־Sons Of Northern Darkness.
ביוגרפיה.
הלהקה הוקמה ב-1989 על ידי הגיטריסט "דמונאז", הבסיסט והסולן והגיטריסט "אבאת'" ,המתופף "ארמגדה" והגיטריסט יורן תונסברג, שהקליטו שני דמואים תחת השם "אמפיוטיישן". הלהקה שינתה את שמה בסביבות 1991 לאימורטל. הדמו השלישי של הלהקה, "Unholy Forces of Evil" היווה שינוי בבלאק מטאל המסורתי מאוד שניגנו עד כה.
אימורטל צברה פופולריות רבה בסצנה המחתרתית, והוציאה לאור מספר אלבומים דרך חברת התקליטים הצרפתית "Osmose". בשונה מלהקות בלאק מטאל רבות אחרות, המילים בשירים של אימורטל לא היו מבוססים על שטניזם, אלא על נושאי פנטזיה וטבע.
ב-1995 הלהקה הפיקה שני קליפים בשם "Masters of Nebula Frost" שבוימו על ידי האומן הבריטי דייוויד פאלסר והיוו בסיס ומודל להרבה להקות אחרות אשר הפיקו קליפים בסגנון דומה הכלל צילומים ביזאריים של נופים שונים כגון יערות, אזורים מושלגים וקרחונים.
בשנת 2000 חתמה הלהקה חוזה עם חברת התקליטים Nuclear Blast. המעבר כביכול לחברה גדולה וממסחרת לא השפיע על המוזיקה של אימורטל, דבר אשר הם הוכיחו באלבומם האחרון "Sons Of Northern Darkness".
אימורטל החליטו להתפרק בקיץ 2003 מסיבות אישיות של חברי הלהקה.
אימורטל ניגנו בהופעות ופסטיבלים של מטאל למיניהם (כגון פסטיבל ואקן)
לאחר מכן הם התאחדו שוב בקיץ 2006 ונכון להיום הלהקה פעילה.
בשנת 2009 הוציאה לאורהלהקה את האלבום All Shall Fall. וב-2018 את האלבום northern chaos gods.
ונום
ונום (באנגלית: Venom) היא להקת ת'ראש/בלאק מטאל בריטית.
האלבום "Welcome To Hell" מ־1981 הוא לדעת רבים אלבום הבלאק מטאל הראשון בהיסטוריה. הביקורות לאלבום זה ולאלבום "Black Metal" היו מעורבות, הלהקה שנחשבה למגלומנית ובעלת תדמית שטנית גרמה לקשיים בהתייחסות והיו שקטלגו אותה בתור אחת מלהקות הגל החדש של ההבי מטאל הבריטי. לאחר עוד אלבום, ונום נקלעה למשבר כש־"Possessed" התקשה לשחזר את ההצלחה של האלבומים הראשונים. כתוצאה מכך, מנטאס עזב והאלבום שוונום הקליטה בלעדיו התקשה להרים את הלהקה מהקרשים. קרונוס עזב ולקח את המחליפים של מנטאס איתו, כשמנטאס חזר והקים ונום חדשה עם הסולן טוני דולן, שהוציאה כמה אלבומים שלא הצליחו ולא היה בהם כמעט שום דבר שדומה לוונום המקורית.
לאחר שורה ארוכה של אלבומי אוסף בשנות ה־90, קרונוס ומנטאס החליטו להתאחד והוציאו את "Cast In Stone" ושלוש שנים מאוחר יותר את מה שנחשב לאלבום הקאמבק שלהם, "Ressurection", שנחשב לטוב ביותר של ונום מאז שלושת האלבומים הראשונים.
ב-2005 עבד קרונוס עם הגיטריסט החדש מיקוס על האלבום "Metal Black" שיצא ב-2006, ומנטאס ששוב נפרד מהלהקה פועל בשם "מנטאס 666".
קרונוס שר בפרויקט המטאל של דייב גרוהל - פרובוט ב־2004.
Celtic Frost
Celtic Frost (קלטיק פרוסט, מילולית "כפור קלטי") הייתה להקת מטאל שווייצרית משפיעה אשר הוקמה בידי הסולן טום ווריור שלא היה מרוצה מלהקתו הקודמת, הלהאמר ורצה להרחיב את גבולותיו המוזיקליים.
היסטוריה.
הלהקה שינתה כיוונים מוזיקליים בקצב מהיר מאוד לגבי להקת מטאל: החל מ־Morbid Tales שהזכיר את הבלאק מטאל בתחילת דרכו, דרך Into The Pandemonium הפרוגרסיבי, והיישר אל הנפילה של הלהקה, אלבום הגלאם רוק Cold Lake שקלטיק פרוסט עדיין לא הצליחה להתאושש לגמרי מהנזק התדמיתי שנגרם לה בגללו. בין לבין יצא גם To Mega Therion שכנראה מייצג נאמנה את הצליל של הלהקה.
האלבום Vanity/Nemesis המאוחר יותר, הצליח לשחזר את הצליל המקורי של קלטיק פרוסט, לנסות כיוונים חדשים, וגם להחזיר חלק מהפופולריות של הלהקה. האלבום האחרון הוא אוסף של להיטים, קטעים נדירים, קטעים מתוך Cold Lake שהוקלטו מחדש כמטאליים יותר ושני שירים חדשים שהיו אמורים להיות חלק מאלבום עתידי, שמעולם לא יצא, כשטום פירק את הלהקה והקים את אפוליון סאן.
ב-2003 קלטיק פרוסט התאחדה והתחילה לעבוד על אלבום הקאמבק Monotheist שיצא ב־2006 וזכה לביקורות משבחות.
אפשר לשמוע את טום ווריור גם בפרויקט המטאל של דייב גרוהל פרובוט מ־2004.
באת'ורי
באת'ורי (Bathory) היא להקת בלאק מטאל/ת'ראש מטאל/ויקינג מטאל שוודית. באת'ורי הייתה למעשה פרויקט של אדם אחד, קוורת'ון, או בשמו האמיתי תומאס פורשברג, אף על פי שבאלבומים ספורים צרף אליו קוורת'ון גם מתופף, אורגניסט ובסיסט.
היסטוריה.
באת'ורי הוקמה בשנת 1983 על ידי תומאס "אייס" פורשרבג בן ה-18 ("קוורת'ון") בסטוקהולם. אחרי מספר שינויים בהרכב, ומספר שינויי שם, הוחלט על השם באת'ורי שהוא שם משפחתה של הרוזנת ההונגריה הידועה גם בכינוי "רוזנת הדמים", ארז'בט באטורי.
ההשפעה על הבלאק מטאל.
באת'ורי היא אחת הלהקות שהשפיעו רבות על העיצוב של הבלאק מטאל כפי שהוא היום, הן מבחינה מוזיקלית והן מבחינת הטקסטים. הלהקה השפיעה על קבלת הז'אנר החדש על ידי קהלי המטאל, וכן השפיעה על להקות בלאק מטאל רבות שבאו אחריה. למרות שהאלבום "Black Metal", של מי שנחשבת ללהקה שטבעה את המונח בלאק מטאל, ונום, נחשב כאלבום הבלאק הראשון, היו אלה אלבומיה הראשונים של הלהקה שביססו והגדירו את המושג, עם שירה נמוכה ומחוספסת ועם טקסטים שעוסקים בשטן.
שלושת האלבומים הראשונים היו דומים לסגנון המוזיקלי שנוצר על ידי ונום - מטאל מחוספס, פשטני וישיר. רבים חשבו שקוורת'ון היה מעריץ של ונום, ושממנה הוא הושפע כשיצר את אלבומיה הראשונים של באת'ורי, ומנגד קוורת'ון טען שאף פעם לא היה ברשותו אלבום של ונום, ושהוא שמע רק כמה שירים בודדים. שלושת האלבומים הראשונים היוו את הבסיס המוזיקלי לרוב להקות הגל השני של הבלאק מטאל, שהגיעו מנורווגיה. ההשפעה החזקה של באת'ורי על הבלאק מטאל הגיעה לידי ביטוי בגרסאות כיסוי רבות לשיריה של באת'ורי, שנעשו בעיקר על ידי להקות אקסטרים מטאל שונות ואף בהוצאתו של אלבום מחווה לבאת'ורי בשנת 1998 - ""In Conspiracy With Satan: A Tribute to Bathory", בו בוצעו גרסאות כיסוי לשירים על ידי להקות כמו אמפרור, דארק פיונרל, סטיריקון ולורד בליעל.
ראשיתו של הוויקינג מטאל והתפניות המוזיקליות.
האלבום הראשון של הלהקה Bathory יצאה בשנת 1984. האלבום השני The Return…… יצאה בשנת 1985. בין היתר הוא כלל שיר לזכרה של מריחיה אריינס.
האלבום "Blood Fire Death" (1988) סימן למעשה את הכיוון המוזיקלי היותר אפי אליו פנה קוורת'ון. האלבום נחשב בעיניי רבים ממעריצי הלהקה כעבודה הטובה ביותר שלה. המוזיקה באלבום איטית יותר, מה שאיפשר את ההתאמה לכיוון הוויקינגי שאליו פונה קוורת'ון, ולמרות זאת עדיין נשארו אלמנטים רבים של בלאק מטאל.
האלבום הבא של באת'ורי, "Hammerheart"" (1990), הוא זה שבו ניתן היה לשמוע את הפנייה הדרסטית של באת'ורי לכיוון האפי והמלא באסטמוספירה ויקינגית. האלבום היה להפתעה בקרב מעריצי באת'ורי בשל השינוי הגדול שחל במוזיקה של הלהקה, וכמו כן בשל השינוי הלירי והשירים שעסקו במיתולוגיה הנורדית, בהיסטוריה הנורדית ובכלליות בוויקינגים. האלבום הפך את באת'ורי ללהקה הראשונה של מה שבהמשך ייקרא "ויקינג מטאל". אחד השירים המפורסמים באלבום הוא ""One Rode To Asa Bay", שיר שמתאר את הגעתו של מיסיונר נוצרי לחופי של כפר הקטן השוכן במפרץ אסא, שם הוא מנסה להמיר את דתם של תושבי המקום הפגניים לנצרות.
הקו המוזיקלי האפי והאווירתי של הלהקה נמשך גם באלבום הוויקינג-מטאל השני של הלהקה, "Twilight of the Gods", שנחשב כאלבום שקט יחסית היות שהתאפיין בהרבה קטעי פתיחה אקוסטיים לשירי האלבום ואף ניכרה בו השפעה גדולה של מוזיקה קלאסית; השיר "Hammerheart"" לדוגמה הוא בעצם חלק מהיצירה הקלאסית "כוכבי הלכת" של המלחין האנגלי גוסטב הולסט.